**Előterjesztés**

**Fácánkert Község Önkormányzata Képviselő-testületének**

**2018. február 14. napján tartandó ülésére**

*4. napirendi pont*

**Tárgy:** Az óvoda felvételi körzetek és általános felvétel időpontjának, módjának meghatározása

**Előterjesztő és előadó:** Orbán Zsolt polgármestert

**Tisztelt Képviselő-testület!**

Községünkben az *óvodai beiratkozást* a jelenleg hatályos a nemzeti köznevelésről szóló 2011. évi CXC. törvény (a továbbiakban: Nkt.), továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) jogszabályi rendelkezéseinek megfelelően szervezzük.

**1.** **Az óvoda felvételi körzetek és általános felvétel időpontjának, módjának meghatározása.**

A nemzeti köznevelésről szóló 2011. évi CXC. törvény (továbbiakban Nkt.) 83. § (2) bekezdése szerint a fenntartó dönt az óvodába jelentkezés módjáról és meghatározza az adott nevelési évben indítható óvodai csoportok számát. A nevelési-oktatási intézmények működéséről szóló 20/2012.(VIII.31.) számú EMMI rendelet 20. §-a rendelkezik az óvodai beiratkozás szabályairól és időpontjáról.

**1.1. Felvételi körzetek**

A Bogyiszlói Kistarisznya óvoda intézményeinek vonatkozásában a gyermekek óvodai felvételénél figyelembe vesszük a szülő óvodai felvételre vonatkozó igényét a gyermek lakóhelyét illetve a szülők munkahelyét.

**1.2. Óvodai beiratkozás**

A 20/2012.(VIII.31.) számú EMMI rendelet 20. § (1) bekezdése kimondja, hogy az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első napját megelőzően legalább harminc nappal közleményt, vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján.

A fenntartói közlemény, hirdetmény tartalmazza:

* a nevelési év meghatározásáról, az óvodai felvételről, az óvodai jogviszony létesítéséről,
* az óvodai beiratkozás időpontjának meghatározásáról,
* a gyermek óvodai beíratásához szükséges közokiratokról, dokumentumokról,
* külföldi állampolgár esetén (személyi igazolvány, lakcím kártya, tartózkodási igazolás, TAJ kártya, munkáltatói igazolás, regisztrációs kártya)
* az óvodáztatási kötelezettség nem teljesítése esetén alkalmazható jogkövetkezményekről,
* az integráltan nevelhető sajátos nevelési igényű gyermekek óvodai felvételéről,
* az óvoda felvételi körzetéről szóló tájékoztatást,
* továbbá a jogorvoslati eljárás szabályait,
* az óvodai felvétel tárgyában meghozott döntés közlésének napját, amely legkésőbb a beiratkozásra kiírt utolsó napot követő huszonnegyedik munkanap.

A fentiek értelmében a Bogyiszlói Kistarisznya Óvoda vezetője az alábbi beiratkozási időpontokra tesz javaslatot.

A Bogyiszlói Kistarisznya Óvoda (székhely és kihelyezett óvodai csoportja) javasolt óvodai beiratkozás időpontja.

**Időpont: 2018. május 02 - május 03.** (szerda - csütörtök) **7.30 -16.00 óráig.**

**Beiratkozás helye:**

* **Bogyiszló, Petőfi u. 16.** (székhely intézmény)
* **Fácánkert, Árpád u. 34.** (telephely)

2015. szeptember 01-től az Nkt. értelmében a kötelező óvodai nevelésben résztvevők köre három éves korra változott.

Az Nkt. 8. § (1) bekezdése alapján az óvoda a gyermek hároméves korától a tankötelezettség kezdetéig nevelő intézmény. A vezető felveheti azt a körzetében lakó gyermeket is, aki a harmadik életévét a felvételtől számított fél éven belül betölti, feltéve, hogy a településen minden hároméves és annál idősebb gyermek óvodai felvételi kérelme teljesíthető.

Az Nkt. 8. § (2) szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő kérelmére a fenntartó részéről a jegyző – az óvodavezető, valamint a védőnő egyetértésével – a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

**2. 2018/2019-es nevelési évben indítható óvodai csoportok számának meghatározása.**

Az Nkt. 83. § (2) bekezdés d) pontja szerint a fenntartó meghatározza az adott nevelési évben indítható óvodai csoportok számát.

A 2018/2019-es nevelési évben a Bogyiszlói Kistarisznya Óvoda a csoportjainak száma:

* **Bogyiszló székhelyintézmény: 3 csoport**
* **Fácánkert kihelyezett csoport: 1 csoport**

*1. sz. melléklet: Becsült csoport létszámok 2018/2019 tanévre*

**3. Napi, heti és éves nyitva tartási idő megállapítása.**

2018/2019-es nevelési évben tervezett nyitva tartási idő (beiratkozás után szülői igényfelmérés alapján válik véglegessé)

**Tervezett nyitva tartás:**

**Székhely intézmény** (Bogyiszló, Petőfi u. 16.) hétfőtől-péntekig 6.00 órától - 17 óráig

**Kihelyezett óvodai csoport** (Fácánkert, Árpád u. 34.) hétfőtől – péntekig 6.30 órától – 16.30 óráig.

Kérem, hogy a képviselő-testület az előterjesztést tárgyalja meg, és hozzon határozatot az előterjesztésben foglaltakkal kapcsolatosan.

Bogyiszló, 2018. február 09.

Orbán Zsolt

polgármester

*Határozati javaslat*

*az óvoda felvételi körzetek és általános felvétel időpontjának, módjának meghatározásáról*

*Fácánkert Község Önkormányzatának Képviselő-testülete megtárgyalta az óvoda felvételi körzetek és általános felvétel időpontjának, módjának meghatározását, és az abban foglaltakkal egyetért*

*Felelős: Orbán Zsolt polgármester*

*Határidő: azonnal*